Document ID: /roh_data/filtered/fineweb-2-filterrobots_roh.jsonl.gz/11035

Avant passa 50’000 fans a Montreal han las Americanas e las Tudestgas mussà in grond cumbat. Ils dus gols per las Americanas èn crudads en la 60avla ed 84avla minuta. La figura tragica ord vista tudestga è stada Celia Sasic. Suenter bun in’ura avess Sasic gì la schanza da manar la Germania cun 1:0 en avantatg, quai entras in penalti. Auter che encunter la Frantscha n’ha Sasic dentant betg tuc il gol. 19 minutas pli tard nizzegia da l’auter maun Carli Lloyd in penalti per las Americanas al 1:0. Per la decisiun ha Kelley O’Hara lura procurà.
En il final fruntan las Americans u sin il Giapun ni l’Engalterra. Il final vegn giugà la notg da dumengia sin glindesdi.
RR novitads 06.00